|  |  |
| --- | --- |
| 23.02.2017. | Nr.3/5 |

**PIEKRIŠANA SIA “JELGAVAS AUTOBUSU PARKS”**

 **IEGĀDĀTIES NEKUSTAMO ĪPAŠUMU MEIJU CEĻĀ 64, JELGAVĀ**

(ziņo I.Škutāne)

 **Atklāti balsojot: PAR – 14** (A.Rāviņš, I.Jakovels, S.Stoļarovs, V.Grigorjevs, J.Bacāns, S.Šalājevs, V.Ļevčenoks, R.Vectirāne, A.Garančs, D.Olte, A.Rublis, A.Tomašūns, R.Šlegelmilhs, J.Strods), **PRET-** nav, **ATTURAS** – nav,

Jelgavas pilsētas domes administrācijā saņemts SIA “Jelgavas autobusu parks” (turpmāk - Kapitālsabiedrība) 2017.gada 17.janvāra iesniegums Nr.1-19-1/10 ar lūgumu dod piekrišanu nekustamā īpašuma Meiju ceļā 64, Jelgavā (kadastra Nr.0900 012 0010) ½ domājamās daļas iegādei.

Nekustamais īpašums Meiju ceļā 64, Jelgavā, kas sastāv no zemes vienības 30 000 m2 platībā ar kadastra apzīmējumu 0900 012 0010, Jelgavas tiesas Zemesgrāmatu nodaļā reģistrēts uz fiziskas personas un SIA “Jelgavas autobusu parks’’ vārda (katram ½ domājamā daļa). Nekustamā īpašuma ½ domājamo daļu Kapitālsabiedrība nomā no fiziskas personas.

Uz minētā zemes gabala atrodas Kapitālsabiedrībai piederoši un pamatdarbības nodrošināšanai nepieciešami infrastruktūras objekti: administratīvā ēka (kadastra apzīmējums 0900 012 0010 001), automazgātava (kadastra apzīmējums 0900 012 0010 002) un stāvlaukums (kadastra apzīmējums 0900 012 0010 006).

Saskaņā ar Jelgavas domes 2007.gada 25. janvāra lēmumu Nr.2/18 “Par ierobežojumu noteikšanu pašvaldības kapitālsabiedrībām veikt darījumus ar nekustamo īpašumu un grozījumiem Jelgavas domes lēmumos”, Kapitālsabiedrības statūtu 10.1.punktu un Kapitālsabiedrības 2017.gada 17.janvāra iesniegumu Nr.1-19-1/10,

**JELGAVAS PILSĒTAS DOME NOLEMJ:**

 Piekrist, ka SIA “Jelgavas autobusu parks” (reģistrācijas Nr.40003152664) iegādājas ½ domājamo daļu no nekustamā īpašuma Meiju ceļā 64, Jelgavā (kadastra Nr.0900 012 0010), kas sastāv no zemes gabala 30 000 m2 platībā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 23.februārī